

KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-68 „DĖL ASMENS (ŠEIMOS) SOCIALINIŲ PASLAUGŲ POREIKIO NUSTATYMO IR SKYRIMO TVARKOS APRAŠO TVIRTINIMO“ PAKEITIMO

2021 m. gruodžio 17 d. Nr. TS-329
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba n u s p r e n d ž i a:
1. Pakeisti Kėdainių rajono savivaldybės tarybos 2021 m. kovo 26 d. sprendimo Nr. TS-68 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo tvirtinimo“ preambulę ir išdėstyti ją taip:
„Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Socialinių paslaugų įstatymo 13 straipsnio 4 dalies 1 ir 2 punktais, Asmens (šeimos) socialinių paslaugų poreikio nustatymo ir skyrimo tvarkos aprašu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“, Kėdainių rajono savivaldybės taryba n u s p r e n d ž i a:“
2. Pakeisti Asmens (šeimos) socialinių paslaugų poreikio nustatymo ir skyrimo tvarkos aprašą, patvirtintą Kėdainių rajono savivaldybės tarybos 2021 m. kovo 26 d. sprendimu Nr. TS-68 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo tvirtinimo“:
[bookmark: _Hlk53135480]2.1. Pripažinti netekusiu galios 2.3 papunktį;
2.2 Pakeisti 23 punktą ir išdėstyti jį taip:
„23. Sprendimą dėl laikino atokvėpio paslaugos, kurios pagal LR Socialinių paslaugų katalogą (Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“) priskiriamos socialinės globos paslaugoms, asmeniui skyrimo, sustabdymo ir nutraukimo priima administracijos direktorius arba jo įgaliotas asmuo socialinio darbuotojo, nustačiusio laikino atokvėpio paslaugos poreikį, teikimu. Sprendimą dėl laikino atokvėpio paslaugų, kurios pagal LR Socialinių paslaugų katalogą priskiriamos socialinės priežiūros paslaugoms, priima paslaugas teikiančios įstaigos vadovas socialinio darbuotojo, nustačiusio laikino atokvėpio paslaugos poreikį, teikimu. Atsižvelgiant į laikino atokvėpio paslaugų poreikį, socialines paslaugas teikiančiose įstaigose iki 5 proc. vietų gali būti skirtos laikino atokvėpio paslaugų teikimui.“



[bookmark: _GoBack]Savivaldybės meras					Valentinas Tamulis				

